भारतीय एथलेटिक्स महासंघ के सूत्रों के अनुसार, ओएनजीसी का प्रतिनिधित्व करने वाली अमृतसर की खुशबीर रूसी कोच आर्टसीबाशेव की इच्छा के खिलाफ सुबह इस स्पर्धा में भाग लेना चाहती थीं जबकि कोच उनके चोटिल होने के डर से चाहते थे कि वह स्पर्धा में भाग नहीं लें। खुशबीर ने इस स्पर्धा में भाग लिया और वह बड़े अंतर से दौड़ में सबसे आगे थीं लेकिन उन्हें करीब नौ किलोमीटर का अंतराल तय करने के बाद स्पर्धा से हटना पड़ा।